છેલ્લા કેટલાક દિવસમાં શેરોમાં આવેલા ઝડપી ઊછાળામાં મહત્ત્વનો ભાગ ભજવનાર ફાર્મા અને આઇટી શેરોમાં નફારૂપી વેચવાલી નીકળી હતી. કેટલીક ફાર્મા કંપનીઓની કામગીરી ધારણા કરતાં નબળી રહેતાં તેની પણ અસર જોવાઈ હતી. ફાર્મા શેરોમાં લુપીન, સન ફાર્મા, ડો.રેડ્ડીઝ જેવા અગ્રણી તેમજ સેકન્ડ લાઇન શેરોમાં ઘટાડો જોવાયો હતો. આઇટી શેરોમાં હેક્સાવેર સૌથી વધુ 4.3 ટકા ઘટવા ઉપરાંત એચસીએલ ટેક, ટેક મહિન્દ્રા, માઇન્ડટ્રી, ઇન્ફોસિસ, નિટ ટેક વગેરે નીચા બંધ રહ્યા હતા.